Diari Oficial de la Generalitat Valenciana


Sumari del DOGV 7627, del 01-10-2015 (2015/7991)

RESOLUCIÓ de 28 de setembre de 2015, del conseller d'Educació, Investigació, Cultura i Esport, per la qual es constitueix la Comissió de Valoració per a la concessió de la Medalla i Placa de la Generalitat al Mèrit Esportiu per a 2015.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7627

Data del DOGV
:   01-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7991


Data del document
:   28-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * distinció honorífica

RESOLUCIÓ de 28 de setembre de 2015, del conseller d'Educació, Investigació, Cultura i Esport, per la qual es constitueix la Comissió de Valoració per a la concessió de la Medalla i Placa de la Generalitat al Mèrit Esportiu per a 2015. [2015/7991]  
El Decret 120/2014, de 18 de juliol, del Consell, pel qual es regula la concessió de la Medalla i Placa de la Generalitat al Mèrit Esportiu (DOCV 7321, 21.07.2014), estableix el nomenament d'una comissió de valoració, les seues funcions i la seua composició.  
Per això, en virtut del que estableix l'article 3 del decret 120/2014 i fent ús de les facultats conferides per l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Constituir la Comissió de Valoració per a la concessió de la Medalla i Placa de la Generalitat al Mèrit Esportiu per a 2015.  
  
Segon  
Nomenar com a membres de la Comissió les persones següents:  
 Vicent Marzà Ibáñez, conseller d'Educació, Investigació, Cultura i Esport, que actuarà com a president, o la persona en qui delegue.  
  
 Josep Miquel Moya Torres, director general d'Esport, o persona en qui delegue.  
 Vicent Añó Sanz, degà de la Facultat de Ciències de l'Activitat Física i l'Esport, de la Universitat de València.  
 Concepción Rico Canet, presidenta de la Federació de Gimnàstica de la Comunitat Valenciana.  
 Ana Carrascosa Zaragoza, Medalla al Mèrit Esportiu 2014.  
Julio Gómez Vivó, Unió de Periodistes Valencians, o persona suplent designada per aquesta entitat.  
 José Ricardo Vila Lladosa, cap del Servei d'Esport de Competició i Entitats Esportives, que actuarà com a secretari, amb veu i sense vot.  
  
  
Tercer  
La Comissió quedarà vàlidament constituïda amb la presència de quatre dels seus membres, entre els quals hauran d'estar el president i el secretari, o les persones en qui deleguen.  
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar recurs potestatiu de reposició o plantejar directament recurs contenciós administratiu en els terminis i davant dels òrgans indicats a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes des de l'endemà de la seua notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació.  
  
València, 28 de setembre de 2015. El conseller d'Educació, Investigació, Cultura i Esport: Vicent Marzà Ibáñez.